CELEX: 62016CN0547
Language: el
Date: 2016-10-28 00:00:00
Title: Υπόθεση C-547/16: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 28 Οκτωβρίου 2016 — Gasorba, S.L., Josefa Rico Gil και Antonio Ferrándiz González κατά Repsol Comercial de Productos Petrolíferos, S.A.

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/9
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 28 Οκτωβρίου 2016 — Gasorba, S.L., Josefa Rico Gil και Antonio Ferrándiz González κατά Repsol Comercial de Productos Petrolíferos, S.A.
   (Υπόθεση C-547/16)
   (2017/C 022/13)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Αναιρεσείοντες: Gasorba, S.L., Josefa Rico Gil και Antonio Ferrándiz González
   
      Αναιρεσίβλητη: Repsol Comercial de Productos Petrolíferos, S.A.
   
      Προδικαστικά ερωτήματα
   
   
               1)
            
            
               Έχει το άρθρο 16 («Ομοιόμορφη εφαρμογή της κοινοτικής νομοθεσίας ανταγωνισμού») του κανονισμού (ΕΚ) 1/2003 του Συμβουλίου (1), της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 ΕΚ, την έννοια ότι η απόφαση [2006/446/ΕΚ (2)] της Επιτροπής, της 12ης Απριλίου 2016, σχετικά με διαδικασία βάσει του άρθρου 81 της Συνθήκης ΕΚ (υπόθεση COMP/B-1-38.348 — Repsol CPP) αντιτίθεται στην εκ μέρους των εθνικών δικαστηρίων κήρυξη της ακυρότητας των συμβάσεων τις οποίες αφορά η ως άνω απόφαση, λόγω της διάρκειας της ρήτρας αποκλειστικής προμήθειας, καίτοι οι εν λόγω συμβάσεις μπορούν κάλλιστα να κηρυχθούν άκυρες για άλλους λόγους, όπως παραδείγματος χάρη λόγω της κατώτατης τιμής πωλήσεως στο κοινό την οποία επιβάλλει ο προμηθευτής στον αγοραστή (ή μεταπωλητή);
            
         
               2)
            
            
               Σε περίπτωση καταφατικής απαντήσεως στο ως άνω ερώτημα, έχουν οι μακροπρόθεσμες συμβάσεις που περιλαμβάνονται στην απόφαση της Επιτροπής την έννοια ότι μπορούν να τύχουν ατομικής απαλλαγής υπό τους όρους του άρθρου 101, παράγραφος 3, ΣΛΕΕ, με βάση την ως άνω απόφαση;
            
         
      (1)  ΕΕ 2003, L 1, σ. 1.
   
      (2)  ΕΕ 2006, L 176, σ. 104.